་ཕྱིས་ལ་སོགས་པར་དྲི་ཞིམ་པོའི་ཆུ་བླུགས་ལ།  རྡོ་རྗེ་ལ་ཚོན་སྐུད་བཏགས་ཏེ་རྣམ་རྒྱལ་བུམ་པའི་སྟེང་དུ་བཞགབུམ་པ་རྣམས་ཀྱི་ནང་དུ་བསྙེན་པའི་སྐབས་ཀྱི་བུམ་པ་ལྟར་ལྷར་བསྐྱེད།  ལས་ཐམས་ཅད་པའི་བུམ་པར་བགེགས་མཐར་བྱེད་དམ་དོན་ཡོད་གྲུབ་པ་བསྐྱེད།  མཆོད་པས་མཆོད།  དེ་ནས་ཡི་གེ་བཅུ་པ་ཉིད།  བརྒྱ་རྩ་བརྒྱད་ལ་སོགས་པ་བཟླས་སོ༑ ༑ དེ་ནས་ལྷ་དེ་རྣམས་ཉིད་འོད་དུ་ཞུ་སྟེ།  ཡེ་ཤེས་ཀྱི་བདུད་རྩིའི་ཆུའི་ངོ་བོ་ཉིད་དུ་བསམ་ལ།  བུམ་པའི་སྟེང་གི་ཆུ་དེ་ཡང་བུམ་པ་ཐམས་ཅད་དུ་བགོས་ལ་དབུལ་ལོ།  ། དེ་ཡང་གཞུང་ལས་བུམ་པའི་ལྷ་རྣམས་རྫོགས་པར་བྱ།  ། ཞེས་རྐང་པ་གསུམ་གྱིས་བསྟན་ཏོ།  ། དེ་ཡང་སློབ་མ་སྟ་གོན་དུ་གནས་པ་ནི།  གཞུང་ལས།  ཡོལ་བས་བཅད་དེ་བདག་ཉིད་ནང་།  ། ཞེས་བྱ་བ་ལ་སོགས་པས་བསྟན་ཏེ།  དེ་ཡང་སློབ་མ་རྣམས་ཁྲུས་ལེགས་པར་བྱེད་དུ་བཅུག་ལ།  གོས་དང་རྒྱན་བཟང་པོས་བརྒྱན་ཏེ་རིམ་པས་བཀོད་ལ།  དེ་ནས་སློབ་དཔོན་ཡོལ་བའི་ནང་ནས་ཕྱིར་བྱུང་ (《¡¶ཞ》¡ཕྱུང་)ལ་མཎྜལ་དབུལ།  མེ་ཏོག་གི་ཕྲེང་བ་ལ་སོགས་པ་དབུལ།  དགའ་ཆེན་ཁྱོད་ལ་བདག་དགའ་ཞེས་བྱ་བ་ལ་སོགས་པས་ཆོ་ག་བཅུ་ཐམ་པས་མ་ཚང་བ་མེད་པར་སློབ་མ་བྱིན་གྱིས་བརླབས་ཏེ།  ཆོ་གའི་རྣམ་པར་བཞག་པ་དང་སྔ་ཕྱིའི་གོ་རིམ་དཀྱིལ་འཁོར་གྱི་ཆོ་ག་གཞན་དང་མི་མཐུན་པ་སྣང་བ་རྣམས་ནི་ཐེ་ཚོམ་ཟ་བར་མི་བྱ་སྟེ།  འདི་ནི་རང་གཞུང་གི་ཆོ་ག་ཡིན་པས་སོ།  ། འདི་ནི་གཞུང་ན་གསལ་བས་འདིར་མ་བཀོད་དོ།  ། དེ་ནས་སློབ་མའི་ཚོགས་རྣམས་ལ་ཉལ་སྟངས་དང་རྨི་ལམ་∶¡Ãབསྒོ་བར་(《¡¶ཞ》¡བསྒོམས་)བྱས་ཏེ་གནས་དབེན་པར་བཏང་ངོ་།  ། དེ་ནས་ཡང་བླ་མས་སྟ་གོན་གྱི་ལྷ་དང་བུམ་པ་རྣམས་ལ་ཅི་འབྱོར་བས་མཆོད་དེ།  རང་གི་ཆོ་ག་ལྷག་མ་དང་མ་ཚང་བ་བཟོད་པར་གསོལ་ལ།  སྟ་གོན་གྱི་ལྷ་རྣམས་བློས་ནམ་མཁའ་ལ་བཏེག་གོ། དེ་ནས་བདག་དང་སློབ་མ་བསྲུང་བའི་ཕྱིར་ཡི་གེ་བཅུ་པ་ཅུང་ཞིག་བཟླས་པ་བྱ།  དེ་ཙམ་གྱིས་སྟ་གོན་གྱྀ་ཆོ་གའོ།  ། ཉིན་ཞག་གསུམ་པ་དཀྱིལ་འཁོར་ཞག་ལ།  རྡོ་རྗེ་སློབ་དཔོན་བདག་ཉིད་ཐོ་རངས་ལངས་ཏེ།  ལྷའི་ང་རྒྱལ་གསལ་བཏབ་ལ་མིག་གཉིས་བྱིན་གྱིས་བརླབས་ཏེ།  མིག་སྟེང་དུ་ལྟ་ཞིང་ངག་ཏུ་བཛྲོ་ཏིཥྛ་ཞེས་ཀྱང་བརྗོད་ལ།  དཀྱིལ་འཁོར་གྱི་ལྷ་ནམ་མཁའ་ལ་གདེག་གོ༑ སྲོད་ཀྱི་དུས་སུ་བཏེག་ན་ནི།  ཐོ་རངས་གདེག་མི་དགོས་སོ།  ། དེ་ནས་མེ་ཏོག་དང་མཆོད་པ་རྙིང་པ་ལ་སོགས་པ་ཐམས་ཅད་བསལ་ལ།  དཀྱིལ་འཁོར་གྱི་སར་སྐྱང་ནུལ་ལེགས་པར་བྱས་ལ།  དེ་ནས་ཡང་མཆོད་པ་ཅི་འབྱོར་པ་ཞིག་བཤམས་ལ།  ཚོན་སྣ་ལྔའི་སྐུད་པ་དབུས་སུ་སྔོན་པོ་བཞག་ལ་གཞན་རྣམས་ཕྱོགས་རིམ་གྱིས་དྲི་ཞིམ་པོས་བྱུགས་པའི་སྣོད་དུ་བཞག་སྟེ།  ཧཱུྃ་ཨོཾ་ཏྲཱྃ་∶¡Ãཧྲཱིཿཨཱཿ(《¡¶ཞ》¡ཧྲཱི་ཨཱ་)ཞེས་བྱ་བའི་ཡིག་འབྲུ་རྣམས་ཚོན་སྐུད་ཀྱི་སྟེང་དུ་རིམ་པ་བཞིན་བསམས་ལ།  དེ་དག་ལས་དེ་བཞིན་གཤེགས་པ་ལྔ་བསྐྱེད་ལ།  པཱུ་ཛས་མཆོད་པ་ཙམ་གྱིས་རིགསལྔ་འོད་དུ་ཞུ་སྟེ།  སྐུད་པ་དང་རོ་གཅིག་པར་གྱུར་པར་བསམ་མོ། །  དེ་ནས་བདག་དོན་ཡོད་གྲུབ་པའམ།  སྒྲོལ་མའི་ང་རྒྱལ་དང་ལྡན་པས་སློབ་མ་བགེགས་མཐར་བྱེད་ཀྱི་ང་རྒྱལ་དང་ལྡན་པའི་ལག་ཏུ་ཚོན་སྐུད་སྔོན་པོ་ནས་བཟུང་ནས།  ལྗང་གུའི་བར་དུ་ཛྫཿ(《¡¶ཞ》¡ཛ་)བརྗོད་ཅིང་གཏད།  སློབ་མས་ཡིག་འབྲུ་ལྔ་བརྗོད་ཅིང་བླང་།  དེ་ནས་(《¡¶ཞ》¡+གཉིས་ཀས་)ཡིག་འབྲུ་ལྔ་བརྗོད་ཅིང་བསྒྲོལ་ལོ།  ། དེ་ནས་ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཐིག་སྐུད་ཀྱི་སྒྲས་བསྐུལ་ནས་སེམས་ཅན་གྱི་དོན་དུ་དཀྱིལ་འཁོར་གྱི་འཁོར་ལོ་ནམ་མཁའ་ལ་བྱོན་པར་བསམས་ལ།  ཡེ་ཤེས་ཀྱི་ཐིག་ཆེན་པོ་བརྒྱད་ནམ་མཁའ་ལ་གདབ་བོ།  ། དེས་སའི་ཆ་དེ་བྱིན་གྱིས་བརླབས་པར་འགྱུར་རོ།  ། དེ་ནས་ལས་ཀྱི་ཐིག་གིས་སའི་ཆ་རྣམ་པར་བགོ་བར་བྱ་སྟེ།  སྐབས་འདིར་ནི་གཞུང་(《¡¶ཞ》¡+ལས་)གསལ་པོར་མ་གསུངས་ཀྱང་གྲུ་བཞི་སྒོ་བཞི་ལ་སོགས་པ་དང་།  ནང་གི་དཀྱིལ་འཁོར་པདྨ་འདབ་བརྒྱད་ལྟེ་བ་དང་དགུདེའི་ཕྱི་རོལ་དུ་ལྷ་སྣམ་སྟེ།  འཕར་མ་གཉིས་སུ་ཐིག་གདབ།  ཕོ་བྲང་གི་ཕྱི་རོལ་དུ་འདོད་ཡོན་དང་ཕ་གུ་དང་དྲ་ཕྱེད་དང་།  རྟ་བབས་རྣམས་ཀྱི་བར་ཐིག་གདབ་སྟེ།  འདི་ཚོན་དགྱེ་བའི་སྐབས་ཉིད་ལས་ཁོང་དུ་ཆུད་པར་བྱ་བར་ནུས་སོ།  ། ཚོན་བྱིན་གྱིས་བརླབས་པ་ནི་ཡེ་ཤེས་ཀྱི་སྐུད་པ་བཞིན་བྱིན་གྱིས་བརླབ་བོ།  ། དེ་ནས་ཚོན་ཇི་ལྟར་དགྱེ་བ་དང་།  མཚན་མ་དགོད་པ་དང་།  དེར་བུམ་པ་དབུལ་ཞིང་དཀྱིལ་འཁོར་གྱི་རྒྱན་དང་།  པཱུ་ཛ་དང་གཏོར་མ་བཤམས་པ་རྣམས་ནི་གཞུང་ཉིད་དུ་གསལ་བས་འདིར་མ་བཀོད་དོ།  དེ་ནས་དཀྱིལ་འཁོར་བྱིན་གྱིས་བརླབ་ཅིང་བསྒྲུབ་པ་ནི།  དང་པོར་བདག་ཉིད་འབྱུང་བ་རིམ་བརྩེགས་དེའི་སྟེངདུ་སྣ་ཚོགས་རྡོ་རྗེ་ལྟེ་བར་བྷྲུྃ་ལས་གཞལ་ཡས་ཁང་སྣ་ཚོགས་པདྨ་དང་ཕྱིའི་སྲུང་བའི་འཁོར་ལོ་དང་བཅས་པ་བདག་མདུན་གཉིས་(《¡¶ཞ》¡གྱི་)ཅིག་ཅར་དུ་བསྐྱེད་པས་ཆོགདེ་ནས་བདག་ཉིད་དོན་ཡོད་གྲུབ་པའམ།  སྒྲོལ་མའི་ང་རྒྱལ་དུ་གསལ་བཏབ་ལ།  ཕྱོགས་བཞིའི་སྒོ་ནས་ཕྱེ་བར་བསམས་ཏེ་སྔགས་ཀྱང་བརྗོད་དོ།  ། དེ་ཡང་སྒྲུབ་ཐབས་ལས་གསུངས་པས་བསྐྱེད་པའི་རིམ་པ་རྫོགས་བྱས་ནས།  ། ཞེས་གསུངས་པས་ཤེས་སོ།  ། མཆོད་པ་བྱིན་གྱིས་བརླབ་པ་སྐབས་འདིར་བྱ་བའམ།  བདག་བསྐྱེད་ཀྱི་སྐབས་སུ་བྱའོ།  ། དེ་ཡང་པཱུ་ཛ་ཅི་འབྱོར་བས་མཆོད་དེ།  མེ་ཏོག་ལ་སོགས་པ་ཕྱིའི་མཆོད་པ་དང་།  ན་བཟའི་མཆོད་པ་དང།  བདུད་རྩི་བྱིན་གྱིས་བརླབས་པའི་མཆོད་པ་དང།  འདོད་ཡོན་ལྔའི་མཆོད་པ་རྣམས་ཀྱིས་མཆོད་ལ།  དེ་ནས་བསྟོད་པ་ཉི་ཤུ་རྩ་གཅིག་པས་བསྟོད་དོ།  ། དེ་ནས་གཏོར་མ་རྣམས་ནི་དཀྱིལ་འཁོར་གྱི་ཁང་པའི་ཕྱི་རོལ་དུ་རྡོ་རྗེ་སློབ་དཔོན་དང་།  སློབ་མ་བསྲུང་བ་དང་དཀྱིལ་འཁོར་གྱི་ལས་ཀྱི་བྱ་བ་མཐར་མ་ཕྱིན་གྱི་བར་དུ་ཆོ་གའི་བྱ་བ་ལ་བར་ཆད་མེད་པར་སྲུངས་ཤིག་ཅེས་བསྒོ་ལ་གཏོར་མ་གཤེགས་སུ་གསོལ་ལོ།  ། དེ་ནས་ནང་དུ་ཞུགས་ཏེ་དངོས་སམ་ཡིད་ཀྱིས་བསྐོར་བ་ལན་གསུམ་བྱ།  དེ་ནས་བར་འདིར་སློབ་དཔོན་བདག་ཉིད་སློབ་མ་ཇི་ལྟར་འཇུག་པའི་ཆོ་གས་འཇུག་པར་བྱ་སྟེ༑  བུམ་པའི་དབང་ཙམ་མམ་དབང་བཞི་ཀ་རྫོགས་ཀྱི་བར་དུ་སློབ་མ་ལ་ཇི་ཙམ་བསྐུར་བ་བླང་བར་བྱའོ།  ། དེ་ནས་ཆོས་རྣམས་གཟུགས་བརྙན་ལྟ་བུ་སྟེ།  ། ཞེས་བྱ་བ་ལ་སོགས་པ་ཚིག་ལན་གསུམ་གྱིས་བདེན་པའི་སྟོབས་བརྗོད་པར་བྱའོ།  ། དེ་ཙམ་གྱིས་སློབ་དཔོན་བདག་ཉིད་འཇུག་པའོ།  ། དེ་ནས་སྤྱོད་མཛེས་ཁྲུས་བྱས་ལ་སོགས་པས་སློབ་མ་ལ་འཇུག་པ་བསྟན་ཏེ།  དེ་ནས་འོག་ནས་འབྱུང་བའི་ཆོ་གའི་དོན་ཡང་དྲངས་(《¡¶ཞ》¡དྲན་)ལ།  དང་པོར་བླ་མ་ལ་མཎྜལ་འཇུག་པའི་ཡོན་དབུལ།  དེ་ནས་ཨོཾ་ཨ་ཁྃ་བཱི་ར་ཧཱུྃ་ཞེས་བརྗོད་ཅིང་གདོང་གཡོགས་བཅིང་།  མེ་ཏོག་ཕྲེང་བ་ལག་ཏུ་གཏད།  ལས་ཐམས་ཅད་པའི་བུམ་པ་ལག་ཏུ་བླངས་ལ་བགེགས་མཐར་བྱེད་ཀྱི་སྔགས་ཀྱིས་བགེགས་བསལ།  དེ་ནས་སློབ་མ་དེ་ཉིད་ཀྱང་བགེགས་མཐར་བྱེད་དམ་སྒྲོལ་མའི་ང་རྒྱལ་དུ་བྱེད་གཞུགདེ་ནས་གསང་བ་གཉེར་གཏད་པའི་ཚིག་བསྒྲགས་ཏེ།  དམ་ལ་བཞག་བདུད་རྩི་འབྲུ་གསུམ་གྱི་བྱིན་གྱིས་བརླབས་ཏེ་བླུད་ཅིང་།  མནའ་བསྒགས་ཏེ་དམ་ལ་བཞགདེ་ནས་བླ་མས་སློབ་མའི་དྲུང་དུ་རྡོ་རྗེ་དྲིལ་བུ་གཉིས་ཁྱེར་ཏེ་ཕྱིན་ལ་ལག་པས་འཛིན་དུ་བཅུག་ལ།  སློབ་མ་ཧ་ཧ་ཧེ་ཧེ་ཞེས་བརྗོད་དུ་བཅུག་ལ།  ཡོལ་བའི་ནང་དུ་དྲངས་ཏེ།  དཀྱིལ་འཁོར་གྱི་ཤར་སྒོ་ནས་ཞུགས་ཏེ།  སྒོ་ཁང་དེ་ཉིད་དུ་འདུག་པར་བསམ་དུ་གཞུག་པར་བྱའོ།  ། དེ་ཙམ་ནི་ཕྱིའི་འཇུག་པའི་ཆོ་གའོ།  ། དེ་ནས་ཡེ་ཤེས་དབབ་པར་བྱ་སྟེ།  རྫས་དང་།  སྔགས་དང་།  ཏིང་ངེ་འཛིན་གྱིས་སོ།  ། དེ་ལ་རྫས་ནི་གུ་གུལ་གྱི་དུད་པ་དང་།  སྔགས་ནི་གཞུང་ཉིད་ན་གསལ་ལོ།  ། ཏིང་ངེ་འཛིན་ནི་སློབ་དཔོན་གྱི་ཐུགས་ཀ་ནས་ཨ་དམར་པོ་དཔག་ཏུ་མེད་པ་འཕྲོས་ཏེ།  སློབ་མའི་སྙིང་གར་ཐིམ་པར་བསམ་པ་དང་།  སློབ་མའི་སྤྱི་བོར་སྣ་ཚོགས་རྡོ་རྗེ་བསྒོམས་ལ།  དེ་ནས་ཡང་ཕྱོགས་བཅུ་ནས་རྗེ་བཙུན་ཏཱ་∶¡Ãརཱའི་(《¡¶ཞ》¡རའི་)སྐུ་དཔག་ཏུ་མེད་པ་བྱོན་ཏེ།  སྣ་ཚོགས་རྡོ་རྗེ་ལ་ཐིམ།  དེ་ཉིད་འོད་དུ་ཞུ་སྟེ་ཚངས་པའི་བུ་ག་ནས་ཞུགས་ཏེ།  སྙིང་གར་ཐིམ་པར་བསམས་ལ། སློབ་དཔོན་དང་སློབ་མ་གཉིས་ཀས་བསམས་པའོ།  །  དྲིལ་བུའི་སྒྲ་ཅུང་ཟད་ཙམ་བྱ།  འཕྲལ་དུ་ཡེ་ཤེས་དབབ་བོ།  ། འདི་ལ་བརྟན་པར་བྱ་བ་མི་དགོས་གསུང་།  དེ་ནས་ཡེ་ཤེས་དབབ་པ་དང་།  དམ་ཚིག་གཉིས་དཔོག་སྟེ༑  བདག་གི་ཡེ་ཤེས་ཕབ་པའི་ཆོ་ག་གཞན་ལ་མི་སྨྲ་བའི་དམ་ཚིག་དང་།  བླ་མ་མི་བརྙས་པའི་དམ་ཚིག་གཞུང་ལྟར་ཚིགས་བཅད་དཔོག། དེ་ནས་སྔར་བསྟན་པའི་མེ་ཏོག་ཕྲེང་བ་སྐབས་འདིར་དོར་དུ་གཞུགསླར་བླངས་ཏེ་མགོ་ལ་བཅིང་།  གདོང་གཡོགས་ཕྱེ་སྟེ་མེ་ཏོག་ཕོག་པའི་ལྷ་ཉིད་དང་དཀྱིལ་འཁོར་གྱི་ལྷ་གཞན་ཡང་མིང་བརྗོད་པ་སྔོན་དུ་འགྲོ་བས་བསྟན།  དེ་ནས་དེ་ལྟ་བུའི་དཀྱིལ་འཁོར་ཐམས་ཅད་རང་རང་གི་ཕུང་པོ་ལ་སོགས་པ་ལ་གནས་པ་ཡིན་ནོ།  ། ཞེས་ལུས་ལ་ལྷ་རྣམས་གནས་པར་བསྟན་ཏེ་དེ་ཙམ་གྱིས་ནི་འཇུག་པའི་ཆོ་གའི་གོ་རིམ་བསྟན་པའོ༑ ༑ དེ་ལྟར་སློབ་མ་འཇུག་པ་སྔོན་དུ་སོང་ནས་དབང་བསྐུར་བ་ལས།  དེ་ཡང་བུམ་པའི་དབང་།  དེ་ལ་སློབ་མའི་དབང་དང་།  སློབ་དཔོན་གྱི་ཁྱད་པར་གཉིས།  དང་པོར་བླ་མ་ལ་མཎྜལ་དང་ཅི་འབྱོར་བའི་ཡོན་ཕུལ་ལ།  བསམ་གྱིས་མི་ཁྱབ་ཅེས་བྱ་བ་ལ་སོགས་པས་གསོལ་བ་གདབ།  དེ་ནས་དཀོན་མཆོག་གསུམ་ལ་སྐྱབས་སུ་འགྲོ་བ་སྦྱིན།  ཇི་ལྟར་དུས་གསུམ་མགོན་པོ་རྣམས།  ། ཞེས་པ་ནས་བཟུང་སྟེ།  སེམས་ཅན་མྱ་ངན་འདས་ལ་དགོད།  ། ཅེས་པ་ལ་སོགས་པའི་བར་ལན་གསུམ་བསྐྱེད།  སྡོམ་པ་འཛིན་དུ་གཞུགདེ་ནས་སློབ་མ་དབང་སྟེགས་ལ་རྒྱན་གྱིས་བརྒྱན་ཏེ་བཞག་པ་(《¡¶ཞ》¡ལ་)དེ་ན་ཆུ་ལ་སོགས་པ་རིག་པའི་དབང་ལྔ་སྦྱིན་ཏེ།  དེ་ཡང་བླ་མ་དོན་ཡོད་གྲུབ་པའི་ང་རྒྱལ་དང་ལྡན་པས་ཆུ་བསྡུས་པའི་རྣམ་རྒྱལ་བུམ་པ།  ཅོད་པན(《¡¶ཞ》¡+བསམས་ལ་)།  རྡོ་རྗེ།  དྲིལ་བུ།  གཉིས་ཀ་སྟེ་དམ་(《¡¶ཞ》¡དབང་)རྫས་ལྔ་མི་དམིགས་ཏེ་སྟོང་པ་ལས།  ཧཱུྃ་ཨཱྃ་ཛཱིཾ་(《¡¶ཞ》¡ཛྲཾ་)ཁྃ་ཨོཾ་རྣམས་ལས་རྡོ་རྗེ་དང་རིན་པོ་ཆེ་པདྨ་དང་སྣ་ཚོགས་རྡོ་རྗེ་དང་འཁོར་ལོ་ལྔ་བསྐྱེད་ལ༑  དེ་ཡང་ས་བོན་སོ་སོར་∶¡Ãམཚོན་(《¡¶ཞ》¡ཕྱག་མཚན་)དེ་དག་ལ་རིགས་ལྔ་སོ་སོར་བསྐྱེད་དེ།  ས་བོན་སྐུ་མདོག་ཕྱག་མཚན་རྫོགས་པ་ཆོ་ག་གསུམ་གྱིས་བསྐྱེད་པ་ཡིན།  དེ་ནས་མི་བསྐྱོད་∶¡Ãཔ་ལ་སོགས་(《¡¶ཞ》¡-པ་ལ་སོགས་)པའི་ལྷ་རྣམས་འོད་དུ་ཞུ་བ་ལས་བུམ་པའི་ཆུ་ལ་སོགས་པ་སོ་སོའི་དབང་རྫས་སུ་གྱུར་པར་བསམས་ཏེ༑  རྫས་བྱིན་གྱིས་བརླབ་པའོ།  ། དེ་ནས་མི་བསྐྱོད་པ་ལ་སོགས་པའི་ལྷའི་ང་རྒྱལ་འཛིན་དུ་གཞུག་གོ། དེ་ནས་པཱུ་ཛ་ལྔས་མཆོད་ལ།  ཕུང་པོ་དང་ཉོན་མོངས་པའི་དྲྀ་མ་གང་དག་པ་སྟེ།  ཡེ་ཤེས་དང་དེ་བཞིན་གཤེགས་པ་གང་གི་ངོ་བོར་བྱིན་གྱྀས་བརླབས་པ་བསྟན་པ་སྟེ།  དེ་དག་ནི་རིག་པའི་དབང་ལྔ་བསྐུར་བའོ།  ། ཆོ་ག་འདིའི་ལུགས་ཀྱིས་བརྟུལ་ཞུགས་སྦྱིན་པར་བྱ་བ་མི་བཞེད།  རིག་པའི་དབང་གི་མཐའ་རྟེན་གསུམ་དུ་བཞེད་དེ།  གསང་སྔགས་ཡི་གེ་བཅུ་པའི་ལུང་སྦྱིན་ཅིང་རིག་སྔགས་གཏད་པ་དང་ལུང་བསྟན་པ་དང་།  དབུགས་དབྱུང་བ་སྦྱིན་པའོ།  ། དེ་ལ་དང་པོ་ཆོ་གའི་གོ་རིམ་འདི་ཡིན་ཏེ།  སློབ་མས་མེ་ཏོག་ཕྲེང་བ་ལག་ཏུ་བཟུང་སྟེ།  ཡི་གེ་བཅུ་པ་ལན་གསུམ་བླ་མའི་རྗེས་སུ་བཟླས་པ་བྱས་ལ།  དེ་ནས་མེ་ཏོག་ཕུལ་ཏེ་བླ་མས་ཚིགས་སུ་བཅད་པ་དང་བཅས་པས་སློབ་མའི་མགོར་བཞག་ལ།  བྱིན་∶¡Ãརླབས་བསྒོའོ(《¡¶ཞ》¡《¡¶ལུ》¡བརླབས་བསྒོམ་པའོ)།  ། སློབ་མས་ཀྱང་ཚུལ་བཞིན་དུ་བསྒྲུབ་པར་ཁས་བླང་ངོ་།  ། དེ་ནས་གསང་སྔགས་གཏད་པའི་ཆོ་ག་དངོས་ནི་བླ་མས་དབུ་རྒྱན་དང་སྟོད་གཡོགས་སྨད་གཡོགས་ལ་སོགས་པ་རྒྱན་ཐམས་ཅད་སྦྱིན་ཏེ།  ཨོཾ་བཛྲ་ས་མ་ཡ་སྟྭཾ།  ཨ་བྷི་ཥིཉྩ་མཱཾཾ(《¡¶ཞ》¡མཾ་)།  ཞེས་བརྗོད་པར་བྱའོ།  ། དེ་ནས་ཨོཾ་རཀྵ་ཞེས་བྱ་བ་ལ་སོགས་པས་སློབ་མ་བསྲུངས་ལ།  བུ་ཁྱོད་ལ་རིག་སྔགས་འདི་རྗེས་སུ་གཏད་ཀྱིས་ཁྱོད་ཀྱིས་རྫོགས་པའི་བྱང་ཆུབ་མ་ཐོབ་བར་དུ་རིག་སྔགས་འདིའི་གཟི་བརྗིད་དང་བྱིན་རླབས་(《¡¶ཞ》¡《¡¶ལུ》¡བརླབས་)ཉམས་པར་མ་བྱེད་ཅེས་པའོ།  ། དེ་ནས་གསང་མཚན་ནས་ལུང་བསྟན་ཅིང་བདུད་བཞི་ལས་རྒྱལ་བར་འགྱུར་ཏེ་དེ་དག་སློབ་མའི་དབང་ངོ་།  ། དབང་དེ་དག་ཐོབ་པའི་སྟེང་དུ་རྡོ་རྗེ་སློབ་དཔོན་གྱི་དབང་ཐོབ་པར་འདོད་ན།  བླ་མ་ལ་མཎྜལ་དང་ཡོན་ཕུལ་ལ།  ཚིགས་སུ་བཅད་པ་གཅིག་གིས་གསོལ་བ་གདབ།  དབང་སྟེགས་ཀྱི་སྟེང་དུ་རིན་པོའི་ཆེའི་ཁྲི་བརྩེགས།  དེར་སློབ་མ་རྒྱན་ཐམས་ཅད་ཀྱིས་བརྒྱན་ལ་བཞགལས་ཐམས་ཅད་པའི་བུམ་པའི་ཆུས་ཅུང་ཞིག་བསང་།  སྔར་སློབ་མའི་དབང་དང་དུས་བར་ཆོད་པ་ཡིན་ན་རིག་པའི་དབང་ལྔ་སྔ་མ་བཞིན་དུ་བསྐུར།  འབྲེལ་བ་ཅན་ཡིན་ན་མི་དགོས།  དེ་ནས་རྒྱུད་སྡེ་གཞན་དང་འདྲ་བར་དམ་ཚིག་གསུམ་སྦྱིན།  དོན་ཡོད་གྲུབ་པའི་ང་རྒྱལ་འཛིན་དུ་གཞུགཡང་ཆུའི་དབང་རང་གིས་ཀྱང་བསྐུར༑  དེ་ནས་རྡོ་རྗེ་སློབ་དཔོན་གྱི་དབང་གི་མཐའ་རྟེན་དུ་གླེགས་བམ་སྦྱིན་ཏེ།  ཆོས་ཀྱི་འཁོར་ལོ་བསྐོར་བ་རྗེས་སུ་གནང་བ་སྦྱིན།  དེ་ནས་ལྷ་མཆོད་པའི་རྗེས་སུ་གནང་བའི་ཕྱིར།  སངས་རྒྱས་དང་བྱང་ཆུབ་སེམས་དཔའ་ཐམས་ཅད་སྒྲོལ་མ་དང་དོན་ཡོད་གྲུབ་པའི་རྣམ་པར་སྤྱན་དྲངས་ལ།  སློབ་མའི་སྤྱི་གཙུགས་ནས་བསྟིམ།  དེ་ནས་བུམ་ཆུས་དབང་བསྐུར་བས་རིག་ལྔའི་